Aarhuus Stifts-Tidende, 1843-10-17
Kjøbenhavn, den 14de October. J Torsdags begyndte i Høiesteret Proceduren i en gammel Sag, der i sin Tid har været meget omtalt. Den har sin Oprindelse fra en i Septbr. 1837. ved Rødvig Skandse i Stevns Herred foretagen Jndsmugling af Varer, der gav Anledning til endeel Undersøgelser, som ledte til, at Sag anlagdes mod 52 forskjellige Personer, deels for Jndsmugling af Varer, eller Meddeelagtighed heri, deels for mislig Omgang med betroet Gods, Bedrageri, Tyveri, Meneed, Forlokkelse til Meneed og flere andre Forbrydelser. Til at paakiende Sagen, i hvilke de første Forhører ere optagne af den nuværende Gneraltoldkammer-Directeur, daværende Byfoged i Nestved, Bluhme, anordnedes en Commission, der bestod af By- og Herredsfoged Bülow og Toldinspecteur Schierbeck, hvis Dom er afsagt den 20de Februar 1841. Sagen blev dernæst beordret indanket for Høiesteret for 14 af de for de sidstanførte Forbrydelser tiltalte Personers Vedkommende, af hvilke 3 ved Commissionsdommen ere idømte Forbedringshuusarbeide, 3 Fængsel paa Vand og Brød, 2 simpelt Fængsel paa sædvanlig Fangekost og 1 frifunden for Actors videre Tiltale, hvorimod der ingen Jndankning har fundet Sted under denne Sag for dem af de Tiltalte, der have været actionerede for Toldsvig. Blandt de under denne Sag Tiltalte ere tre Kjøbmænd, Meyer (Raphael, Jsaac og Ludvig), af hvilke Sidstnævnte er ved den nu til Høiesteret indankede Commissionsdom dømt til Forbedringshuusstraf, den Anden frifunden for videre Tiltale, og den Første tilkjendt 6 G. 5 Dages Fængsel paa Vand og Brød. De af samtlige Domfældte ikjendte Bøder udgjør et Beløb af omtrent 8000 18. - Akustikeren Professor Kaufmann fra Dresden er kommet hertil, og agter førstkomm. Onsdag at give sin første Concert i Hotel d'Angleterre. Hr. Kaufmann udmærker sig ligemeget som Akustiker, Mechaniker og Musiker, og har i denne Henseende erhvervet sig en europæisk Berømthed. De af Kunstneren opfundne Jnstrumenter udmærke sig ligemeget ved en høist sindrig Mechanisme, som ved en sand kunstnerisk Udførelse. De ere tvende Slags; de fire af dem ere selvspillende, det femte bliver spillet. Til den førstnævnte Slags høre: Symphonion og Chordoulodion, der begge bestaae af Fløiteværker og Pianoforter, kun med den Forskjel, at det Sidstnævnte har en blidere og blødere Tone, medens Symphonion har en kraftigere Klang, som endnu forstærkes ved Piccolo, Triangel og Tromme. Begge udføre de største og vanskeligste Concertstykker, Ouverturer og Operanumere med ualmindelig Præcision. Salpingion er et Trompetværk, der f. Ex. udfører det herlige, figurerede Halleluja af Handels "Messias, med en ypperlig Harmoni og en Sikkerhed, som man skal have ondt ved at finde hos det meest øvede Trompeterchor. Det fjerde af disse Jnstrumenter er en Automat, en krigerisk paaklædt Trompeter, som pludselig fører Trompeten til Munden og nu gjennem den med en uhyre Kraft blæser Taaster, Fanfarer og Marscher, og det endog i tostemmige Satser. Det meest fuldendte af disse Jnstrumenter er Harmonichord, naturligviis af den Grund, at det ikke, som de Andre, spiller sig selv. Det har Formen af et opretstaaende Flygel og har i Tonen stor Lighed med Harmonikaen, men overtræffer denne langt saavel i Omfang som i Mangfoldighed af Tonecharakteren. Det er sande Sphæreharmonier, som udstrømme derfra, og det frembringer ved sine snart opsvulmende, snart hendøende Toner, en magisk Virkning, som øieblikkelig minder om Wolsharpens blide Hvisten. (Aftenbl.)